open-index/open-wikipedia-markdown huggingface dataset:
விழித்திரை

**விழித்திரை** (*Retina*) என்பது நமது கண்ணில் உட்கடைசி உறையாகும். இது மைய நரம்பு மண்டலத்தின் ஒரு பகுதியாகும். விழி வெளிப்படலம், திரவம், லென்ஸ், கூழ்ம திரவம் வழியாக வரும் ஒளியானது இதில் படுகிறது. இந்த ஒளி சில மின்வேதி மாற்றங்களை உண்டு செய்து மூளைக்குத் தகவல்களை அனுப்புகிறது. மூளை இத் தகவல்களை உருவங்களாக மாற்றுகிறது.

எல்லாப் பொருட்களின் பிம்பமும் விழித்திரையில் தலை கீழாகத் தான் விழும். மூளை தான் இவற்றை நேராக்குகிறது.

விழித்திரையில் பத்து அடுக்குகள் உள்ளன. வெளியிலிருந்து உள்ளாக அவை பின்வருமாறு,
# நிறமிகள் கொண்ட எபிதீலியம் உள்ள அடுக்கு
# ஒளி உணர்விகளான கூம்புகளும் குச்சிகளும் உள்ள அடுக்கு
# வெளிப்புற எல்கை அடுக்கு
# வெளிப்புற உட்கரு அடுக்கு
# வெளிப்புற மடிப்பு அடுக்க
# உட்புற உட்கரு அடுக்கு
# உட்புற மடிப்பு அடுக்கு
# நரம்பணுத் திரள் அடுக்கு
# நரம்பு இழை அடுக்கு
# உட்புற எல்கை அடுக்கு
2016 ஆம் ஆண்டு வெளியிடப்பட்ட ஒரு ஆய்வில் விழித்திரை மெய்மம் அல்லது திசுவை மறு வளர்ச்சி செய்யும் புதிய நுட்பத்தை விளக்கியுள்ளது.

## மேற்கோள்கள்

பகுப்பு:கண்
பகுப்பு:கண்ணின் உடற்கூறியல்
சூன் 2010

**சூன் 2010**, ஒரு செவ்வாய்க்கிழமை தொடங்கி 30 நாட்களின் பின்னர் ஒரு புதன்கிழமை முடிவடைகிறது. தமிழ் நாட்காட்டியின் படி ஆனி மாதம் ஜூன் 15, செவ்வாய்க்கிழமை தொடங்கி, சூலை 16 வெள்ளிக்கிழமை முடிவடையும்.

## சிறப்பு நாட்கள்
* சூன் 19 - ஆனி உத்தரம்

## நிகழ்வுகள்

----

பகுப்பு:2010
கார்ல் லூயிஸ்

**பிரடெரிக் கார்ல்டன்  "கார்ல்" லூயிஸ்** (*Carl Lewis*, பிறப்பு: சூலை 1, 1961) ஓய்வுபெற்ற அமெரிக்க தட கள விளையாட்டு வீரர். இவர் ஒலிம்பிக் விளையாட்டுகளில் ஒன்பது தங்கப் பதக்கங்கள் உட்பட பத்து பதக்கங்களையும் பன்னாட்டு அமைச்சூர் தடகள உலக சாதனைப்போட்டிகளில் எட்டு தங்கம் உட்பட பத்து பதக்கங்களைப் பெற்ற சாதனை வீரர். 1979 ஆம் ஆண்டு முதல்முறையாக உலக தரவரிசையில் இடம் பெற்றதிலிருந்து 1996ஆம் ஆண்டு அவர் ஒலிம்பிக் பதக்கம் வென்று ஓய்வு பெற்றது வரை அவரது விளையாட்டு வாழ்க்கை அமைந்திருந்தது. தற்போது நடிகராக திரைப்படங்களில் நடித்து வருகிறார்.

## மேற்கோள்கள்


## வெளியிணைப்புகள்
* Official website
* Olympiad Results for Carl Lewis
*
*Music video for 'Break It Up'
* ''Guardian''  story about Lewis and alleged USOC doping cover-up
* Carl Lewis on Being Vegan

பகுப்பு:தட கள விளையாட்டு வீரர்கள்
பகுப்பு:1961 பிறப்புகள்
பகுப்பு:வாழும் மக்கள்
மூவேந்தர் முன்னேற்றக் கழகம்

**மூவேந்தர் முன்னேற்றக் கழகம்** (*Moovendar Munnetra Kazhagam*) முக்குலத்தோர் என்று அழைக்கப்படும் சாதியினரின் மேம்பாட்டிற்காகத் தொடங்கப்பட்ட ஒரு தமிழக அரசியல் கட்சி ஆகும். *மூ. மு. க.* என்று சுருக்கமாக இக்கட்சி அறியப்படுகிறது. முக்குலத்தினர் எனப்படும் கள்ளர், மறவர், அகமுடையர் என்கிற மூன்று சாதியினரின் கூட்டுச் சங்கமாக முக்குலத்தோர் சங்கம் எனும் பெயரில் முதலில் தொடங்கப்பட்டு, பின்னர் அரசியல் கட்சியாக மாற்றப்பட்டது. இதன் நிறுவனர் பிரேம்குமார் வாண்டையார். இவரது மறைவுக்குப் பின், தற்போதைய தலைவராக ஜி. எம். ஸ்ரீதர் வாண்டையார் என்பவர் இருந்து வருகிறார்.

2011 சட்டமன்றத் தேர்தலில், திமுக தலைமையிலான கூட்டணியில், சிதம்பரம் தொகுதியில் போட்டியிட்டு தோல்வியடைந்தது. பின்னர் 2016 சட்டமன்றத் தேர்தலில், திமுக தலைமையிலான கூட்டணிக்கு ஆதரவு அளித்தது.

## இவற்றையும் பார்க்க
* மூவேந்தர் முன்னணிக் கழகம்
* மூவேந்தர் மக்கள் கட்சி

## மேற்கோள்கள்

பகுப்பு:தமிழக அரசியல் கட்சிகள்
வேதா இலங்காதிலகம்

right|thumb|வேதா இலங்காதிலகம்
**வேதா இலங்காதிலகம்** இலங்கையைச் சேர்ந்த எழுத்தாளர். கோப்பாய் எனும் ஊரில் பிறந்த வேதா, இலங்கையின் களுத்துறை மாவட்டத் தேயிலை, ரப்பர் தோட்ட நிர்வாகியான இலங்காதிலகம் என்பவரை வாழ்க்கைத் துணைவராக ஏற்றுக் கொண்டார். புலம்பெயெர்ந்து 1986-ல் டென்மார்க் நாட்டிற்குச் சென்ற கணவரைத் தொடர்ந்து 1987-ல் இவரும் தன் மகன், மகள் ஆகியோருடன் டென்மார்க் சென்றார். அங்கு டேனிய மொழியைக் கற்று பாலர் பள்ளியில் ஆசிரியராகப் பணியாற்றினார்.

தந்தை நகுலேசுவரர் ஊக்குவிப்பால் 1976-ல் இலங்கை வானொலிக்கு கவிதை எழுதத் துவங்கிய இவர் சிறு சஞ்சிகைகள், ஐரோப்பியத் தமிழ் சஞ்சிகைகள், மற்றும் முத்துக்கமலம் போன்ற சில தமிழ் இணைய இதழ்களிலும் எழுதி வருகிறார்.

## வெளியான நூல்கள்
* வேதாவின் கவிதைகள் - கவிதைகள் (2003)
* குழந்தைகள் இளையோர் சிறக்க... - மொழிபெயர்ப்புக் கட்டுரை நூல் (2004)
* உணர்வுப் பூக்கள் - வாழ்வியல் கவிதைகள் (2007) (இந்நூல் இவர் கணவருடன் இணைந்து செய்யப்பட்ட நூல்)
***பெற்றோரியலில் சிற்றலைகள்** -  (2018) - சிறுகட்டுரைகள் பிள்ளை வளர்ப்பு, இளையோர் பற்றியதும் + வேதாவின் ஆத்திசூடி +பெற்றோர் மாட்சி பற்றிய மொழிகளடங்கிய  நூல்
***குறள் தாழிசை** -  (2018) (திவான்பகதூர் பாவாந்தபிள்ளையின் யாப்பருங்கல விருத்தியுரையின்படிஇரண்டிரண்டாய் ஈற்றடி குறைந்த இஃது)  கவிதை மொழியில் 23 அங்கங்கள்  குறள் + வேதாவின் மொழிகள்  + 25 சிறுவர் பாடல்கள் அடங்கிய நூல்.

## வெளி இணைப்புகள்
* என்னைப் பற்றிய விபரங்கள் கூடுதலாக இங்கு வாசிக்கலாம்.    https://kovaikkothai.wordpress.com/about/
*முத்துக்கமலம் இணைய இதழில் வெளியிடப்பட்ட வேதா இலங்காதிலகம் குறித்த செய்தி 
* அலைகள் இணைய இதழில் வெளியான வேதா இலங்காதிலகத்துடன் சந்திப்பு -     https://kovaikkavi.wordpress.com/2017/02/02/in-allaikal-com-interview/
* இவரது வலைத்தளம்-    https://kovaikkothai.wordpress.com/ -  http://kovaikkothai.blogspot.com/
*முகநூல் நிலாமுற்றம  குழுமம் :-               https://kovaikkothai.wordpress.com/2017/11/12/1-%E0%AE%AA%E0%AF%87%E0%AE%9F%E0%AF%8D%E0%AE%9F%E0%AE%BF-%E0%AE%A8%E0%AF%87%E0%AE%B0%E0%AF%8D%E0%AE%AE%E0%AF%81%E0%AE%95%E0%AE%AE%E0%AF%8D-%E0%AE%A8%E0%AE%BF%E0%AE%B2%E0%AE%BE%E0%AE%AE%E0%AF%81/

பகுப்பு:ஈழத்து எழுத்தாளர்கள்
பகுப்பு:தமிழ்ப் பெண் எழுத்தாளர்கள்
பகுப்பு:டென்மார்க் தமிழர்கள்
டுவிலைட் (2008 திரைப்படம்)

**டுவிலைட்** (*Twilight*) என்பது என்பது 2008 ஆம் ஆண்டு வெளியான அமெரிக்க காதல் கற்பனைத் திரைப்படமாகும். இது மெலிசா ரோசன்பெர்க்கின் திரைக்கதையிலிருந்து கேத்தரின் ஹார்ட்விக் இயக்கியிருந்தார். இசுடீபனி மேயர் எழுதிய டுவிலைட் என்ற அதே பெயரில் 2005 இல் வெளியான புதினத்தை அடிப்படையாகக் கொண்டது. இது *தி டுவிலைட் சாகா* திரைப்படத் தொடரின் முதல் பாகமாகும். இந்தப் படத்தில் கிறிஸ்டென் ஸ்டீவர்ட் பெல்லா ஸ்வான் என்ற இளம் வயது பெண்ணாகவும், ராபர்ட் பாட்டின்சன் எட்வர்ட் கல்லன் என்ற வாம்பைராகவும் நடித்துள்ளனர். 

## கதைச் சுருக்கம்
இப்படத்தின் கதை பெல்லா மற்றும் எட்வர்டின் உறவின் வளர்ச்சியையும், பின்னர் எட்வர்டும் அவரது குடும்பத்தினரும் பெல்லாவை மற்றொரு காட்டேரி கூட்டத்திலிருந்து பாதுகாப்பாக வைத்திருக்க எடுக்கும் முயற்சிகளையும் மையமாகக் கொண்டுள்ளது.

## தயாரிப்பு
பாரமவுண்ட் பிக்சர்ஸின் துணை நிறுவனமான எம்டிவி பிலிம்ஸ் சுமார் மூன்று ஆண்டுகளாக இந்தத் திட்டம் பற்றி விவாத்து வந்தது.  அதே நேரத்தில் புதினத்திலிருந்து கணிசமாக வேறுபட்ட ஒரு திரைப்படத் தழுவலாகவும் எடுக்கத் திட்டமிடப்பட்டு எழுதப்பட்டது.  முதன்மை புகைப்படம் எடுக்கும் பணி மார்ச் 2008 இல் தொடங்கி மே 2 அன்று முடிக்கப்பட்டது. இந்தப் படம் ஓரிகன் மற்றும் வாஷிங்டன் மாநிலங்களில் படமாக்கப்பட்டது.

## வெளியீடு
டுவிலைட் நவம்பர் 17,2008 அன்று லாஸ் ஏஞ்சலஸ் நகரில் திரையிடப்பட்டது. மேலும் அமெரிக்காவில் நவம்பர் 21 அன்று சம்மிட் என்டர்டெயின்மென்ட் மூலம் திரையரங்குகளில் வெளியிடப்பட்டது. விமர்சகர்களிடமிருந்து கலவையான விமர்சனங்களைப் பெற்ற போதிலும், இந்த படம் உலகளவில் 407 மில்லியன் டாலர்களை வசூலித்தது. இதன் டிவிடி மற்றும் பபுளூ-ரே இசைத்தட்டுகள் மார்ச் 21,2009 அன்று வெளியிடப்பட்டது. மேலும் இந்த ஆண்டின் அதிகம் வாங்கப்பட்ட டிவிடி ஆனது. படத்தின் ஒலிப்பதிவு நவம்பர் 4,2008 அன்று வெளியிடப்பட்டது.

## படத்தின் தொடர்ச்சி
இந்தப் படத்தைத் தொடர்ந்து தி ட்விலைட் சாகா: நியூ மூன் (2009), தி ட்விலைட் சாகா: எக்லிப்ஸ் (2010), தி ட்விலைட் சாகா: பிரேக்கிங் டவுன் - பார்ட் 1 (2011) மற்றும் தி ட்விலைட் சாகா: பிரேக்கிங் டவுன் - பார்ட் 2 (2012) என இதன் நான்கு தொடர்ச்சிகள் வந்தன. 

## மேற்கோள்கள்

## வெளி இணைப்புகள்

* 
* 
* 
* 
* 

பகுப்பு:தி ட்விலைட் சாகா (திரைப்படத் தொடர்)
பகுப்பு:சும்மிட் என்டேர்டைன்மென்ட் திரைப்படங்கள்
பகுப்பு:2008 திரைப்படங்கள்
பகுப்பு:அமெரிக்கத் திரைப்படங்கள்
வட்டக்கச்சி நட்பு வட்டம்

**வட்டக்கச்சி நட்பு வட்டம்** என்பது ஒரு இணையக் குழுமம். வட்டக்கச்சி என்பது இலங்கையின் கிளிநொச்சி மாவட்டத்திலுள்ள பழமையும் தொன்மையும் வாய்ந்த ஒரு விவசாயக் கிராமமாகும். இலங்கையில் நிலவும் அசாதாரணமான சூழ்நிலைகளாலும் இன்னோரன்ன பல காரணங்களாலும் இப்பிரதேசத்தை சேர்ந்த பலர் நாட்டை விட்டுக் புலம்பெயர்ந்து வெவ்வேறு நாடுகளில் வசித்து வருகின்றனர். இவ்வாறு குடிபெயர்பவர்கள் தங்களுக்குள்ளும், தாயகத்தில் வாழும் தங்கள் உறவுகளுக்குள்ளும் தொடர்புகளைப் பேணுவது என்பது பல்வேறு காரணங்களால் சிக்கலான ஒன்றாக இருந்து வருகிறது. இப்பிரச்சினைக்கு தீர்வு காணும் வகையில் உருவாக்கப்பட்டுள்ள ஒரு சமூக வலையமைப்பே "வட்டக்கச்சி நட்பு வட்டம்" ஆகும்.  

## நோக்கம்
தாயகத்திலும் புலம்பெயர் நாடுகளிலும் வாழும் இப்பிரதேசம் சார்ந்த மக்களுக்கிடையில் ஓர் உறவுப்பாலத்தை தோற்றுவிப்பது இக்குழுமத்தின் பிரதான நோக்கமாகும்.

## இணையத்தளம்
* THE VADDAKKACHCHI FRIENDS' CIRCLE. 

## வெளி இணைப்புகள்
*FACEBOOK தளத்தில் உருவாக்கப்பட்டுள்ள குழு.

பகுப்பு:இணையக் குழுமங்கள்
தமிழ்நாடு மின்னணுவியல் கழகம்

**தமிழ்நாடு மின்னணு நிறுவனம்** (எல்காட், ELCOT) தமிழ்நாடு அரசால் இந்திய நிறுவனங்கள் சட்டம்-1956-ன்படி நிறுவப்பட்ட ஒரு அரசு நிறுவனமாகும். இது தமிழ்நாடு அரசின் தகவல் தொழிலநுட்பத் துறையின் திட்டங்களைச் செயல்படுத்தும் ஒரு முகமை நிறுவனமாகச் செயல்பட்டு வருகிறது. தமிழ்நாட்டில் மின்னணுவியல் நிறுவனங்களை உருவாக்கும் அமைப்பாக சென்னையிலுள்ள நிறுவனங்களின் பதிவாளர் அலுவலகத்தில் 1977 ஆம் ஆண்டில் மார்ச் 21 அன்று பதிவு செய்யப்பட்டு பணிகளைத் தொடங்கியது.

## வெளி இணைப்புகள்

* தமிழ்நாடு மின்னணு நிறுவனத்தின் அதிகாரப்பூர்வ இணையதளம் 

பகுப்பு:தமிழ்நாடு அரசு நிறுவனங்கள்
ப. வி. ச. டேவிதார்

**ப. வி. ச. டேவிதார்** (*P.W.C. Davidar*) இந்திய ஆட்சிப் பணி அதிகாரி. இவர் சென்னை கிறித்துவக் கல்லூரியில் வணிகவியலில் இளநிலைப் பட்டமும், அதன் பின்பு அதே கல்லூரியில் பொது நிர்வாகத்தில் முதுகலைப் பட்டமும் பெற்றார். சென்னை கிறித்துவக் கல்லூரியில் அரசியல் அறிவியல் பாடத்திற்கான விரிவுரையாளர் பணியிலிருந்த இவர் 1986 ஆம் ஆண்டில் இந்திய ஆட்சிப் பணி தேர்வில் வெற்றி பெற்று தனது அரசுப் பணிகளைத் தொடங்கினார்.

## அரசுப் பணி
தமிழ்நாடு அரசுப் பணியில் இவர் இந்திய ஆட்சிப் பணி அதிகாரியாக தற்போது தகவல் தொழில்நுட்பத் துறையின் செயலராகவும், தமிழ்நாடு மின்னணுவியல் கழகத்தின் தலைவராகவும் இருந்து வருகிறார். இதற்கு முன்பு கீழ்காணும் பணிகளில் இருந்து சிறப்பாகச் செயல்பட்டிருக்கிறார்.

* துணை ஆட்சியர், அறந்தாங்கி
* ஆணையாளர், சென்னை மாநகராட்சி
* மாவட்ட ஆட்சித் தலைவர், வேலூர் மாவட்டம்
* இயக்குநர், கைத்தறி மற்றும் நூற்பாலைகள்
* திட்ட இயக்குநர், தமிழ்நாடு சுகாதார மேம்பாட்டுத் திட்டம் மற்றும் சிறப்புச் செயலாளர் சுகாதாரம் மற்றும் குடும்பநலத்துறை

## தமிழ் இணைய மாநாடு ஒருங்கிணைப்பாளர்

தமிழ்நாடு அரசின் சார்பில் கோயம்புத்தூரில் 2010 ஆம் ஆண்டு சூன் 23 முதல் சூன் 27 வரை நடைபெற்ற உலகத் தமிழ்ச் செம்மொழி மாநாட்டுடன் இணைந்து நடைபெற்ற ஒன்பதாவது தமிழ் இணைய மாநாட்டின் ஒருங்கிணைப்பாளராக தமிழ்நாடு அரசால் நியமிக்கப்பட்டு செயல்பட்டுள்ளார்.

## மேற்கோள்கள்

பகுப்பு:இந்திய ஆட்சிப்பணி அதிகாரிகள்
பகுப்பு:தமிழ்நாடு அரசு அதிகாரிகள்
பத்மநாபா

**பத்மநாபா** (*Padmanābha*) 15 ஆம் நூற்றாண்டின் இந்திய கவிஞர் மற்றும் வரலாற்றாசிரியர் ஆவார்.  1455-ஆம் ஆண்டில் எழுதப்பட்ட அவரது புகழ்பெற்ற "கன்கதாதே பிரபந்தா" ஆய்வுக் கட்டுரையில் கன்கதாடேயின் போராட்டத்தை நினைவுகூரும் வகையில் அவர் யுக் சரண் (சகாப்தத்தின் சரண்) எனப் போற்றப்பட்டார். 

இந்தப் படைப்பு திங்கலில் (பழைய குஜராத்தி அல்லது பழைய மேற்கு ராஜஸ்தானியில்) சிறந்த படைப்பு என்றும், முனி ஜின்விஜய், கே. எம். முன்ஷி, தசரத சர்மா மற்றும் கேபி வியாஸ் போன்ற சிறந்த அறிஞர்களால் இடைக்காலத்தில் எழுதப்பட்ட மிகப் பெரிய இந்தியப் படைப்புகளில் ஒன்றாகவும் பாராட்டப்பட்டது.  இந்த ஆய்வுக் கட்டுரையைப் பற்றி எழுதிய முதல் மேற்கத்திய அறிஞர் ஜெர்மானிய இந்தியவியலாளரான ஜார்ஜ் புஃலர் ஆவார்.  ஜெய்ப்பூரில் உள்ள இராசத்தான் பல்கலைக்கழகத்தின் வரலாற்றுப் பேராசிரியரான வி.எஸ். பட்நாகர் இந்தப் படைப்பை ஆங்கிலத்தில் மொழிபெயர்த்தார். 

## மேலும் படிக்க

* பத்மநாபா,. , & பட்நாகர், VS (1991). கன்ஹாடே பிரபந்த: இடைக்காலத்தின் இந்தியாவின் மிகப்பெரிய தேசபக்தி சரித்திரம் : பத்மநாபாவின் கன்ஹாடே பற்றிய காவியக் கணக்கு. புதுடெல்லி: இந்தியாவின் குரல் .

## மேற்கோள்கள்

பகுப்பு:இராஜஸ்தான் வரலாறு
பகுப்பு:குசராத் வரலாறு
இராமநாதபுரம் மேற்கு அரசினர் தமிழ் கலவன் பாடசாலை

**இராமநாதபுரம் மேற்கு அரசினர் தமிழ் கலவன் பாடசாலை** இலங்கையின் கிளிநொச்சி மாவட்டத்தில் உள்ள  வட்டக்கச்சி பிரதேசத்தில் அமைந்துள்ளது. 

கிளிநொச்சி வலயக்கல்வி அலுவலகத்தின் ஆளுகையில் நிர்வகிக்கப்படும் இப்பாடசாலையில் தரம் 1 முதல் 11 (O/L)வரையான வகுப்புக்கள் நடத்தப்பட்டு வருகின்றன. 2002 ஆண்டில் அகில இலங்கை ரீதியில் பாடசாலைகளுக்கிடையில் நடத்தப்பட்ட உடற்பயிற்சி கண்காட்சி போட்டிகளில் இப்பாடசாலையின் பெண்கள் அணி தேசிய மட்டத்தில் முதலிடத்தைப் பிடித்தது. 

## மேற்கோள்கள்

பகுப்பு:கிளிநொச்சி மாவட்டத் தமிழ்ப் பாடசாலைகள்
அனந்தபுர ஏரிக் கோயில்

**அனந்தபுர ஏரிக் கோயில்** (അനന്തപുര തടാകക്ഷേത്രം) என்பது தென் இந்தியாவில் கேரள மாநிலத்தின் காசர்கோடு மாவட்டத்தில் ஒரு ஏரியின் நடுவில் அமைந்திருக்கும் கோயிலாகும். இக்கோயில் கும்பாலா என்ற இடத்தில் இருந்து சுமார் 5 கிலோமீட்டர் தூரத்திலுள்ளது. கேரளத்தில் ஏரிக்குள் அமைந்திருக்கும் கோயில் இந்தக்கோயில் மட்டுமேயாகும். மேலும் திருவனந்தபுரத்தில் அமைந்துள்ள பரந்தாமன் ஸ்ரீ அனந்த பத்மநாபசுவாமி குடிகொண்டுள்ள பத்மநாபசுவாமி கோயிலின் மூலம் இதுவேயாகும். புராணங்களின் கூற்றுப்படி பரந்தாமன் ஸ்ரீ அனந்த பத்மநாபசுவாமி அசலாக முதன்முதலில் குடியிருந்த இடம் இதுவேயாகும், . இந்தக்கோயிலின் ஏரியில் ஒரு முதலையும் வசித்து வருகிறது, இந்த முதலை இக்கோவிலை காவல் காப்பதாக மக்களிடையே நம்பிக்கை இருந்து வருகிறது. ஒரு முதலை இறந்தால், அதன் இடத்தை வியக்கத்தக்க வண்ணம் இன்னொரு முதலை எடுத்துக் கொண்டு விடும். கும்பாலா என்ற இடம் மங்களூருவில் இருந்தோ அல்லது கண்ணூரில் இருந்தோ பல பேருந்து வழித்தடங்கள் மூலமாக எளிதாக அடைந்து விடலாம் மேலும் இரயில் வழியாகவோ அல்லது வாடகை வண்டிகள் மூலமாகவோ அடையலாம்.

## உசாத்துணைகள்


பகுப்பு:காசர்கோடு மாவட்டத்திலுள்ள கிருஷ்ணர் கோயில்கள்
கிளிநொச்சி மாவட்டப் பாடசாலைகள்

இலங்கையின் வட மாகாணத்தில் கிளிநொச்சி மாவட்டத்தில் அமைந்துள்ள பாடசாலைகள், மற்றும் கல்வி நிறுவனங்கள் இங்கு பட்டியலிடப்பட்டுள்ளன:

*கிளிநொச்சி மத்திய மகா வித்தியாலயம்.
*கிளிநொச்சி மகா வித்தியாலயம்.
*வட்டக்கச்சி மகா வித்தியாலயம்.
*இராமநாதபுரம் மகா வித்தியாலயம்.
*இராமநாதபுரம் மேற்கு அ.த.க.பாடசாலை, கிளிநொச்சி.
*உருத்திரபுரம் மகா வித்தியாலயம்.
*முருகானந்தா மகா வித்தியாலயம்.
*புனித தெரேசா பெண்கள் கல்லூரி.
*கிளிநொச்சி இந்துக்கல்லூரி.
*வட்டக்கச்சி தெற்கு அ.த.க.பாடசாலை.
*இராமநாதபுரம் கிழக்கு அ.த.க.பாடசாலை.
*அழகாபுரி மகா வித்தியாலயம்.
*அக்கராயன்குளம் மகா வித்தியாலயம்.
*பன்னங்கண்டி அ.த.க.பாடசாலை.
*கோணாவில் அ.த.க.பாடசாலை.
*தருமபுரம் மகா வித்தியாலயம்.
*பெரியகுளம் அ.த.க.பாடசாலை.
*ஸ்ரீ விக்னேஸ்வரா வித்தியாலயம், புளியம்பொக்கணை.
*கனகபுரம் மகா வித்தியாலயம்.
*புனித பாத்திமா (றோ.க.) பாடசாலை.
*திருவையாறு மகா வித்தியாலயம்.
*கனகாம்பிகைகுளம் அ.த.க.பாடசாலை.
*முழங்காவில் மகா வித்தியாலயம்.
*பூநகரி மகா வித்தியாலயம்.
*கிளிநொச்சி சாந்தபுரம் கலைமகள் வித்தியாலயம்.
*கிளிநொச்சி / சிவபாதகலையகம் அ.த.க. பாடசாலை.
*கிளிநொச்சி /முறிப்பு தமிழ் வித்தியாலயம்.

பகுப்பு:கிளிநொச்சி மாவட்டத் தமிழ்ப் பாடசாலைகள்
செந்தூரப்பூவே

**செந்தூரப்பூவே** (*Senthoora Poove*) 1988 ஆம் ஆண்டு வெளிவந்த இந்தியத் தமிழ்த் திரைப்படமாகும். பி. ஆர். தேவராஜின் இயக்கத்தில் வெளிவந்த இத்திரைப்படத்தில் விஜயகாந்த், நிரோஷா, ராம்கி ஆகியோர் நடித்திருந்தனர். மனோஜ் கியான் இசையமைத்திருந்தனர்.

## நடிகர்கள்
* விஜயகாந்த்- கேப்டன் சௌந்தரபாண்டியன் 
* ராம்கி- அசோக் 
* நிரோஷா- பொன்னி 
* சந்திரசேகர்- டாக்டர் சுந்தரமூர்த்தி 
* ஸ்ரீபிரியா- இராதா 
* சிஎல் ஆனந்தன்- பொன்னியின் தந்தை இராஜவேலு 
* விஜய லலிதா- பொன்னம்மா 
* ஆனந்தராஜ்- உடையப்பன்
* செந்தில் - கோபால் வேடத்தில் 
* சார்லி 
* முரளிதரன் ஓமையன்
* அழகு- பரமேஸ்வரனாக
* பசி நாராயணன் - அன்னகாவாடி 
* குள்ளமணி 
* கருப்பு சுப்பையா 
* வெள்ளை சுப்பையா 
* பக்கோடா காதர்
* சிவராமன்

## பாடல்கள்
பாடல்களை கவிஞர்" முத்துலிங்கம், வைரமுத்து, ஆபாவாணன் (நாட்டுப்பாடல்கள்) ஆகியோர் எழுத மனோஜ்-கியான் இசையமைத்திருந்தனர்.

## வரவேற்பு

இந்தியன் எக்சுபிரசு " செந்தூரப் பூவே மற்றொரு திரைப்படக் குழம்பைச் சமைத்துப் பரிமாறுகிறது" என்று எழுதியது. *[[கல்கி (இதழ்)|கல்கி]]* ஜெயமன்மதன் இப்படத்தின் கதையை விமர்சித்தார். விஜயகாந்த் சிறந்த நடிகருக்கான தமிழ்நாடு அரசின் திரைப்பட விருதையும், சிறந்த கதாபாத்திர நடிகருக்கான சினிமா எக்ஸ்பிரஸ் விருதையும் வென்றார். கே. சம்பத் சிறந்த ஒலிப்பதிவாளருக்கான தமிழ்நாடு அரசின் திரைப்பட விருது பெற்றார்.

## மேற்கோள்கள்

## வெளி இணைப்புகள்
* 

பகுப்பு:1988 தமிழ்த் திரைப்படங்கள்‎
பகுப்பு:விஜயகாந்த் நடித்துள்ள திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
சந்தோஷ் பாபு

right|thumb|டாக்டர் சந்தோஷ் பாபு
இந்திய ஆட்சிப்பணி அதிகாரியாக தமிழ்நாடு அரசுப் பணியிலிருக்கும் டாக்டர் சந்தோஷ் பாபு 1995 ஆம் ஆண்டு பிரிவு இந்திய ஆட்சிப்பணி அதிகாரியாவார். தற்போது தமிழ்நாடு மின்னணுவியல் கழகத்தின் நிர்வாக இயக்குனராகவும் இணைய வழி அரசின் இயக்குனராகவும் உள்ளார். 

## இணைய தளங்கள்

இவர் அரசுப் பணியில் தனிப்பட்ட முறையில் செயல்பட்டு கீழ்காணும் இணைய தளங்களை சிறப்பாக உருவாக்கியிருக்கிறார் என்பது இங்கே குறிப்பிடத்தக்கது.

* சிவகங்கை மாவட்டம் 
* இந்திய ஆட்சிப்பணி அதிகாரிகள்
* குழந்தைத் தொழிலாளர்
* http://www.back2school.in 
* http://www.vasathi.in
* உழவர்சந்தை 
* கிருஷ்ணகிரி மாவட்டம் 

## இதழ் ஆசிரியர்

* சுய உதவிக்குழு இதழான "முற்றம்" இதழின் ஆசிரியராகப் பணியாற்றியிருக்கிறார்.
* தொழிலாளர் இதழான "உழைப்போர் உலகம்" இதழின் ஆசிரியராக இருந்திருக்கிறார். 
* குழந்தைத் தொழிலாளர் இதழான "குருத்து" இதழின் ஆசிரியராக இருந்திருக்கிறார்.
* தற்போது இந்திய ஆட்சிப் பணி அதிகாரிகள் சங்கத்தின் இதழின் ஆசிரியராக உள்ளார்.

## அரசுப் பணிகள்

இவர் இந்திய ஆட்சிப்பணி அதிகாரியாக இதற்கு முன்பாக கீழ்காணும் பணிகளில் இருந்திருக்கிறார்.

* துணை ஆட்சியர், சிதம்பரம்
* கூடுதல் ஆட்சியர், மாவட்ட ஊரக வளர்ச்சி முகமை, திருவள்ளூர் மாவட்டம்
* தனி அலுவர், முதலமைச்சர் தனிப்பிரிவு அலுவலகம்.
* மாவட்ட ஆட்சித்தலைவர், சிவகங்கை மாவட்டம்.
* கூடுதல் தொழிலாளர் ஆணையாளர் (குழந்தைத் தொழிலாளர்)
* இணைச் செயலாளர், ஊரக வளர்ச்சித் துறை
* மாவட்ட ஆட்சித்தலைவர், கிருஷ்ணகிரி.

பகுப்பு: இந்திய ஆட்சிப்பணி அதிகாரிகள்
பகுப்பு: தமிழ்நாடு அரசு அதிகாரிகள்
சகலகலா வல்லவன்

***சகலகலா வல்லவன்*** (*Sakalakala Vallavan*) 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். எஸ். பி. முத்துராமனின் இயக்கத்தில் வெளிவந்த இத்திரைப்படத்தில் கமல்ஹாசன், அம்பிகா, வி. கே. ராமசாமி மற்றும் பலர் நடித்திருந்தனர். இப்படம் 1979-இல் வெளியான திரிசூலம் பட வசூலை முறியடித்துச் சாதனை படைத்தது. இத்திரைப்படம் 175 நாள்களுக்கு மேல் திரையிடப்பட்ட வெற்றித் திரைப்படமாகும்.

## நடிகர், நடிகையர்
*கமல்ஹாசன் - வேலு
*அம்பிகா - கீதா
*ரவீந்திரன் - பழனி 
*துளசி - வள்ளி, வேலுவின் தங்கை. 
*வி. கே. ராமசாமி - இராமையா பிள்ளை 
*ஒய். ஜி. மகேந்திரன் - பூனை 
*தேங்காய் சீனிவாசன் - சுந்தரம் 
*சில்க் ஸ்மிதா - லலிதா 
*டி. எம். சாமிகண்ணு - சின்னையா பிள்ளை, வேலுவின் தந்தை.
*எஸ். என். பார்வதி - வேலுவின் தாயார். 
*ஓமக்குச்சி நரசிம்மன் - வேலையாள்

## பாடல்கள்

இத்திரைப்படத்திற்கு இளையராஜா இசையமைத்திருந்தார். கவிஞர் வாலி பாடல் வரிகளை எழுதியிருந்தார். "நிலா காயுது" எனும் பாடல் மத்தியமாவதி இராகத்தை அடிப்படையாகக் கொண்டது. "இளமை இதோ இதோ" பாடலானது புத்தாண்டுக் கொண்டாட்டங்களில் பயன்படுத்தப்படும் பிரபலமான பாடலாகும்.

## மேற்கோள்கள்

## வெளி இணைப்புகள்
*

பகுப்பு:1982 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
காக்கிசட்டை

***காக்கி சட்டை*** (*Kaakki Sattai*) 1985 ஆம் ஆண்டு வெளிவந்த தமிழ்த் திரைப்படமாகும். ராஜசேகரின் இயக்கத்தில் வெளிவந்த இத்திரைப்படத்தில் கமல்ஹாசன், அம்பிகா மற்றும் பலர் நடித்திருந்தனர். இத்திரைப்படம் 175 நாட்களுக்கு மேல் திரையரங்குகளில் ஓடி வெள்ளி விழா கொண்டாடியது.

இத்திரைப்படம் 2018 ஆம் ஆண்டு மார்ச் மாதம் டிஜிட்டல் வடிவில் மீண்டும் வெளியிடப்பட்டது. இத்திரைப்படம் இந்தி மொழியில் *குரு* எனும் பெயரில் மிதுன் சக்கரவர்த்தி, ஸ்ரீதேவி நடிப்பில் 1989 ஆம் ஆண்டில் மீண்டும் எடுக்கப்பட்டது.

## நடிகர்கள்
* கமல்ஹாசன் - முரளி 
* அம்பிகா - உமா
* மாதவி - அனிதா 
* சத்யராஜ் - விக்கி
* ராஜிவ் - ஆனந்த் 
* தேங்காய் சீனிவாசன்
* வி. கோபாலகிருஷ்ணன் 
* கல்லாப்பெட்டி சிங்காரம்
* தவக்களை
* பாப் கிரிஸ்டோ
* ஆனந்த்
* ரி.கே.எஸ்.நடராஜன்
* ரிச்சர்ட்
* செல்லத்துரை
* ஒய். விஜயா 
* காஞ்சனா
* செந்தாமரை 
* சி. ஆர். பார்த்திபன்

## பாடல்கள்
இத்திரைப்படத்திற்கு இளையராஜா இசையமைத்திருந்தார். 

## மேற்கோள்கள்

## வெளி இணைப்புகள்
* 

பகுப்பு:1985 தமிழ்த் திரைப்படங்கள்‎
பகுப்பு:கமல்ஹாசன் நடித்துள்ள திரைப்படங்கள்‎
பகுப்பு:அம்பிகா நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
கார்லொசு சிலிம்

**கார்லொசு சிலிம் எலூ** (*Carlos Slim Helú*, பிறப்பு: சனவரி 28, 1940), என்பவர் மெக்சிக்கோவைச் சேர்ந்த பொறியாளரும், வர்த்தகரும் கொடையாளியும் ஆவார். இவர் தொலைத்தொடர்பு வணிகத்தில் பெருமளவு ஈடுபட்டுள்ளார். இவர் தற்போது (2013 இல்) உலகின் முதலாவது பணக்காரர் என்ற நிலையை எட்டியுள்ளார். இவரது சொத்துக்களின் மதிப்பீடு 73பில்லியன் அமெரிக்க டாலர்கள் ஆகும்.

கார்லொசு சிலிம் மெக்சிக்கோ மட்டுமல்லாமல், இலத்தீன் அமெரிக்காவின் பெரும்பாலான பகுதிகளில் தொலைத்தொடர்பு வணிகத்தில் பெரும் செல்வாக்குடையவர். மெக்சிக்கோவின் தொலைபேசி நிறுவனங்களான டெல்மெக்ஸ், டெல்செல், அமெரிக்கா மோவில் ஆகிய நிறுவனங்கள் இவரது கட்டுப்பாட்டில் உள்ளன. தனது நிறுவனங்களில் இவர் மிகவும் ஈடுபாட்டுடன் செயற்பட்டுக் கொண்டிருந்தாலும், இவரது கார்லொசு, மார்க்கோ அந்தோனியோ, பட்ரிக் ஆகிய மூன்று மகன்களும், அந்நிறுவனங்களின் நாளாந்த அலுவல்களைக் கவனிக்கின்றனர்.

## மேற்கோள்கள்

## வெளி இணைப்புகள்
* Carlos Slim Helú Official Website
* Carlos Slim Helú Official Website 
* http://www.forbes.com/billionaires/list/, *The World's Billionaries List - Forbes*

பகுப்பு:1940 பிறப்புகள்
பகுப்பு:தொழிலதிபர்கள்
பகுப்பு:மெக்சிகர்கள்
பகுப்பு:வாழும் மக்கள்
கான்சு ஃகேர்மன் ஃகோப்

முனைவர் **கான்சு ஃகேர்மன் ஃகோப்** (செப்டம்பர் 2, 1949; யேர்மனி) ஒரு பொருளியல் அறிஞர், அரசழிவு முதலாளித்துவ கொள்கையாளர். இவரது நூல்கள் அரசை, மக்களாட்சியை, சமவுடமைக் கொள்கைகளை விமர்சித்து அமைகின்றன.

## இவரது நூல்கள்
* A Theory of Socialism and Capitalism
* Democracy: The God That Failed

## மேற்கோள்கள்

பகுப்பு:சுதந்திரவாத சிந்தனையாளர்கள்
பகுப்பு:1949 பிறப்புகள்
பகுப்பு:வாழும் மக்கள்
இங்கிலாந்து திருச்சபை

**இங்கிலாந்து திருச்சபை**, இங்கிலாந்தின் அதிகாரபூர்வமான கிறித்தவத் திருச்சபையாகும். இது உலகெங்கும் உல்ல ஆங்கிலிக்க ஒன்றியம் எனப்படும் திருச்சபை குடும்பத்தின் முதல் சபையாகும்.

இத்திருச்சபை தன்னை திருத்தப்பட்ட கத்தோலிக்க திருச்சபை என்று குறிப்பிடுகிறது.

பகுப்பு:கிறித்தவப் பிரிவுகள்
பகுப்பு:திருச்சபைகள்
பகுப்பு:கிறித்தவ சமயப்பிளவுகள்
அரசழிவு முதலாளித்துவம்

**அரசழிவு முதலாளித்துவம்** என்பது அரசுளைக் கலைப்பதையும், திறந்த சந்தையில் விரிவான தனிமனித சுதந்திரத்தையும் முன்வைக்கும் ஒரு அரசியல் கொள்கையாகும்.  இது சட்ட அமுலாக்கம், நீதி பரிபாலனம், மற்றும் அனைத்து சேவைகளும் தெரிவின் பேரில் நிதி பெற்று வழங்கப்படும் என்று கூறுகிறது.  இது வரி மூலம் ஒரு அரசால் வழங்கப்படும் சேவைகளுக்கு மாற்றாக முன்வைக்கப்படுகிறது.  அரசியல் இல்லாமல் தனியார் சட்டங்கள் (private law) மூலம் தனிநபர் மற்றும் பொருளாதார அலுவல்கள் நெறிப்படுத்தப்பட வேண்டும் என்று கூறுகிறது.  மேலும் பாதிப்பாளர்கள் இல்லாத செயற்பாடுகள் குற்றம் அற்றதாக கருதப்படுகிறது.

பகுப்பு:பொருளாதார முறைமைகள்
சுஸ்ருதர்

[right|thumb|[அரித்துவார்|அரித்துவாரில் உள்ள பதஞ்சலி யோகபீடத்தில் சுசுருதரின் சிலை]]
**சுசுருதர்** (Sushruta;சமஸ்கிருதம்:. सुश्रुत (sʊʃɾʊt̪), பொ.ஊ.மு. 800) இந்தியாவின் பண்டைய ஆயுர்வேத மருத்துவர். பொ.ஊ.மு. 800 ஆம் ஆண்டில் வாரணாசி நகரில் வாழ்ந்த மருத்துவ முனிவர் எனக் கருதப்படுகிறார். இவர் *அறுவை சிகிச்சையின் தந்தை* என்று போற்றப்படுகிறார்.
ஆயுர்வேத மருத்துவம் மற்றும் அறுவை சிகிச்சை  குறித்த **சுஸ்ருத சம்ஹிதை** என்ற ஒரு மருத்துவ நூலை இயற்றியவர். சுஸ்ருத சம்ஹிதை  நூல் 184 அத்தியாயங்களைக் கொண்டுள்ளது. இதில் 1120 நோய்கள், 700க்கும் மேற்பட்ட மூலிகைச்செடிகள், ஆழமான உடற்கூற்றியல் பாடங்கள், 600 மேற்பட்ட அறுவை சிகிச்சை இயந்திரங்களையும் அவற்றை சிகிச்சையில் பயன் படுத்தும் விதங்களையும் பற்றி கூறியுள்ளார்.

இவர் ஆயுர்வேதத்தையும் ஜோதிடத்தையும் அடிப்படையாகக் கொண்டு கொடிய நோய்களுக்கும் சிகிச்சை அளித்தவர். பாரதத்தின் முதல் அறுவை சிகிச்சை நிபுணர். இவர் பழங்காலத்திலேயே நுண்ணிய மூளை மண்டல பகுதி அறுவை சிகிச்சையை செய்தவர். உடலின் குறிப்பிட்ட பகுதியை மட்டும் தற்காலிகமாக உணர்வினை இழக்கச் செய்யும் முறையையும் இவர் பயன்படுத்தியுள்ளார். இவரது மிகப்புராதன நூல்களில் கூறப்பட்டுள்ள மூலிகைகள், மருத்துவ முறைகள் ஆகியவற்றை விளக்கக் கூடியவர்கள் இல்லாததால் இந்நூல்களைப் பற்றிய புரிந்துணர்வு இந்தியாவில் மறைந்தது.

## நூலின் அமைப்பு
**சுஸ்ருத சம்ஹிதை** பூர்வ தந்திரம், உத்திர தந்திரம் எனும் இரு பகுதிகளைக் கொண்டது. இதில் பூர்வதந்திரத்திலே சீத்திரஸ்தானம், நிதானஸ்தானம், சரீரஸ்தானம், கல்பஸ்தானம், சிகிச்சாஸ்தானம் எனும் ஐந்து பிரிவுகள் உள்ளன. இவை சுஸ்ருத சம்ஹிதையின் மூல நூலாகிய ஸல்லிய தந்திரத்தில் உள்ளவையாகும். உத்தர தந்திரத்தில் ஸலக்கியம், பூத வித்தியா, கமார பிருத்தியம் எனும் மூன்று பகுதிகள் உள்ளன.

## மேற்கோள்கள்


## உசாத்துணைகள்
*Dr. Rudolf Hoernle. *Medicine of India*.
*D. P. Agrawal. *[http://www.infinityfoundation.com/mandala/t_es/t_es_agraw_susruta.htm  Sushruta: The Great Surgeon of Yore.]*
*Chari PS.  'Sushruta and our heritage', *Indian Journal of Plastic Surgery*.
*Rana RE and  Arora BS.  'History of Plastic Surgery in India', *Journal of Postgraduate Medicine*.
*Gunakar Muley.  'Plastic Surgery in Ancient India'. 
* Aufderheide,   A. C.; Rodriguez-Martin,  C. & Langsjoen, O. (1998). *The Cambridge Encyclopedia of Human  Paleopathology*. Cambridge  University Press. .
* Dwivedi, Girish & Dwivedi, Shridhar  (2007).  ''History of Medicine: Sushruta – the Clinician – Teacher par Excellence'' .  National Informatics Centre (Government of India).
* Kearns,  Susannah C.J. & Nash, June E. (2008). *leprosy*.  Encyclopedia Britannica.
* Kutumbian, P. (2005). *Ancient Indian  Medicine*. Orient Longman. .
* Lock, Stephen etc. (2001). *The Oxford  Illustrated Companion to Medicine*.  USA: Oxford University Press. .

## வெளியிணைப்புகள்

* http://socioparivar.wordpress.com/2007/09/30/sushruta-the-father-of-indian-surgery/
* http://www.myguru.in/Deity-Sushruta.htm

பகுப்பு:இந்திய மருத்துவர்கள்
பகுப்பு:ஆயுர்வேதம்
பகுப்பு:அறுவை மருத்துவம்
பகுப்பு:ஆயுர்வேத மருத்துவர்கள்
லுட்விக் வான் மீசசு

**லுட்விக் வான் மீசசு** (செப்டம்பர் 29, 1881 - ஒக்டோபர் 10, 1973) ஒரு முக்கிய பொருளாதார, அரசியல் சிந்தனையாளர். இவர் பொருளியல் துறைக்கு குறிப்பிடத்தக்க பங்களிப்பைச் செய்துள்ளார். இவர் சுந்ததிரவாத இயக்கத்திலும் ஒரு முக்கிய பாதிப்பை உருவாக்கியவர்.

## பொருளாதரத் துறைக்கு பங்களிப்புகள்
* அடிப்படை இல்லாத கடன் பெருக்கமே பொருளாதார ஏற்ற இறக்கங்களுக்கு காரணம் ஆகிறது
* பொருளாதார கணக்குச் சிக்கலே பொருளியலில் ஒரு முக்கிய பிரச்சினை. (Mises sees economic calculation as the most fundamental problem in economics.)
* பொருளாதாரத்தில் முக்கிய சிக்கலான பொருளாதார கணக்கு சிக்கலை சமவுடமையால் தீர்க்க முடியாதால், ஒரு சமவுடமை பொருளாதாரம் சாத்தியம் இல்லை
* Mises stresses the importance of entrepreneurship because it is entrepreneurs who actually do monetary calculation.

## மேற்கோள்கள்
* Mises: Myth of Wage-earners vs Capitalists

பகுப்பு:சுதந்திரவாத சிந்தனையாளர்கள்
பகுப்பு:1881 பிறப்புகள்
பகுப்பு:1973 இறப்புகள்
பகுப்பு:அமெரிக்கப் பொருளியலாளர்கள்
பகுப்பு:ஆஸ்திரிய மெய்யியலாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
ந. அருள்

**ந. அருள்** (*N. Arul*) 2009 ஆம் ஆண்டு நவம்பர் மாதம் முதல் தமிழ்நாடு அரசின் தமிழ் வளர்ச்சித் துறையின் கீழான மொழி பெயர்ப்புத் துறை இயக்குநராகப் பணியாற்றி வந்தார். தற்போது தமிழ் வளர்ச்சித் துறையின் புதிய இயக்குநராக நியமனம் செய்யப்பட்டுள்ளார். தமிழ்நாடு அரசின் சார்பாக தமிழ் வளர்ச்சித்துறை செயலர் மகேசன் காசிராசன் 2022 ஆம் ஆண்டு இந்த அறிவிப்பை வெளியிட்டார். உலகத் தமிழாராய்ச்சி நிறுவனத்தின் இயக்குநர் பணியிடத்திற்கும், மொழிபெயர்ப்பு இயக்குநர் பணியிடத்திற்கும் முழுக்கூடுதல் பொறுப்பும் இவருக்கு அளிக்கப்பட்டுள்ளது. 

அருந்தமிழில் அயற்சொற்கள் என்ற தலைப்பில் ஆய்வு செய்து ஆய்வியல் நிறைஞர் (M.Phil)பட்டம் பெற்றார். பின்னர் புதுதில்லியிலுள்ள தில்லி பல்கலைக்கழகத்தின் இக்கால இந்திய மொழியியல் துறையின் வழியாக ஆங்கிலக் கவிஞர் சேக்சுப்பியரின் மொழிபெயர்ப்புகள், தழுவி எழுதிய படைப்புகளைப் பற்றி ஆய்வு மேற்கொண்டு முனைவர் பட்டம் பெற்றிருக்கிறார். ஆங்கிலம் மற்றும் தமிழ் மொழிகளில் தேர்ந்த திறன் உடையவர். 

இவர் தஞ்சாவூர்  தமிழ்ப் பல்கலைக்கழகத்தின் முன்னாள் துணைவேந்தரும், தமிழறிஞருமான முனைவர் ஔவை நடராசனின் மகன் ஆவார். இவருடைய பாட்டனார் ஔவை துரைச்சாமியும் புகழ் பெற்ற தமிழறிஞராகவும் உரையாசிரியராகவும் அறியப்படுகிறார். 

## வெளியான நூல்கள்

* அருந்தமிழில் அயற்சொற்கள் - ஔவை அறக்கட்டளை வெளியீடு (அக்டோபர்’ 2001)
* விளம்பர வீதி - கௌதம் பதிப்பகம் வெளியீடு (ஜுலை’ 2015) 

## விக்கிப்பீடியாவிற்கான பங்களிப்பு

* ந. அருள் விளம்பரத் துறையிலும், மக்கள் தகவல் தொடர்புத் துறையிலும் ஆர்வம் உடையவர். இவர் தமிழ்நாடு அரசு ஆதரவுடன் 2010 ஆம் ஆண்டு கோயம்புத்தூரில் நடைபெற்ற தமிழ் இணைய மாநாட்டு நிகழ்வுகளிலும், தமிழ்நாடு அரசு தகவல் தொழில்நுட்பத் துறை நடத்திய பள்ளி, மற்றும் பல்கலைக்கழக, கல்லூரி மாணவர்களுக்கான தமிழ் விக்கிப்பீடியா தகவல் பக்கங்கள் போட்டியில் அரசு ஒருங்கிணைப்புக் குழு உறுப்பினராக இருந்தார்.

* தமிழ் விக்கிப்பீடியாவின் மேல் மிகுந்த அக்கறை கொண்டு வளர்ச்சிக்கு உதவியும் வருகிறார். 
 
## மேற்கோள்கள்

பகுப்பு: தமிழ்நாடு அரசு அதிகாரிகள்
பகுப்பு: தமிழக எழுத்தாளர்கள்
கலைஞன் (திரைப்படம்)

**கலைஞன்** 1993 ஆம் ஆண்டு வெளிவந்த தமிழ்த் திரைப்படமாகும். ராம்குமாரின் தயாரிப்பில் வெளிவந்த இத்திரைப்படத்தில் கமல்ஹாசன், பிந்தியா மற்றும் பலர் நடித்துள்ளனர்.
## மேற்கோள்கள்

பகுப்பு:1993 தமிழ்த் திரைப்படங்கள்‎
பகுப்பு:கமல்ஹாசன் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
காமராஜர் வாழ்க்கை வரலாற்றுச் சம்பவங்கள் (நூல்)

**காமராஜர் வாழ்க்கை வரலாற்றுச் சம்பவங்கள்** என்பது தேனி. சு. மாரியப்பன் அவர்களால் எழுதப்பட்டு 2009 இல் வெளியிடப்பட்ட ஒரு தமிழ் நூல் ஆகும்.  

## பதிப்புரை
விஜயா பதிப்பகத்தின் நிறுவனர் வேலாயுதம் இந்நூலுக்கான பதிப்புரையை எழுதியிருக்கிறார்.

## பொருளடக்கம்
தமிழகத்தின் முதலைமச்சராக இருந்த காமராசர் வாழ்க்கையில் நடைபெற்ற பல்வேறு சுவையான சம்பவங்களைத் தொகுத்து இந்நூலில் வழங்கியிருக்கிறார். பல சம்பவங்கள் அவருடைய எளிமையையும், அறிவுத்திறனையும் வெளிப்படுத்துவதாக இருக்கிறது.

## வெளி இணைப்புகள்
* முத்துக்கமலம் இணைய இதழில் வெளியான “காமராஜர் வாழ்க்கை வரலாற்றுச் சம்பவங்கள்” நூல் குறித்த புத்தகப் பார்வை 

பகுப்பு:தமிழ் வாழ்க்கை வரலாற்று நூல்கள்
பகுப்பு:2009 தமிழ் நூல்கள்
பகுப்பு:சிறுவருக்கான தமிழ் நூல்கள்
பகுப்பு:தேனி. சு. மாரியப்பன் நூல்கள்
சிவசக்தி (திரைப்படம்)

**சிவசக்தி** (*Shivashakthi*) 1996 ஆம் ஆண்டு வெளிவந்த தமிழ்த் திரைப்படமாகும். சுரேஷ் கிருஷ்ணாவின் இயக்கத்தில் வெளிவந்த இத்திரைப்படத்தில் சத்யராஜ், பிரபு, ரம்பா மற்றும் பலர் நடித்திருந்தனர். *அக்னிபத்* என்ற இந்தி படத்தின் தழுவலாகும்.

வைரமுத்துவின் பாடல்களுக்கு தேவா இசையமைத்திருந்தார்.

## மேற்கோள்கள்

## வெளி இணைப்புகள்
*https://www.imdb.com/title/tt21364160/

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:ரம்பா நடித்த திரைப்படங்கள்
பகுப்பு:வைரமுத்து இயற்றிய திரைப்பாடல்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:சுஜாதா நடித்த திரைப்படங்கள்
தகவல் பாதுகாப்பு

**தகவல் பாதுகாப்பு** (*Information security*) என்பது பல கோணங்களில் பயன்படுத்தப்படுகிறது. அதில் ஒன்று, அனுப்பப்படும் தகவல் சேருமிடத்தை சரியான நிலையில் சென்றடைவதை உறுதிபடுத்த மேற்கொள்ளும் நடவடிக்கை. அதற்காக, தகவல்கள் பிறர் அறியாவண்ணம் குறியீடுகள் ஏற்றி அனுப்பப்படுகிறது. பெறப்படும் இடத்தில் குறியீடுகள் நீக்கப்பட்டு தகவல் முழுமையாக பெறப்படுகிறது.

பகுப்பு:தகவல் தொடர்பு
பகுப்பு:மறையீட்டியல்
நாவிதர்

**நாவிதர்** (பொதுவாக  **மருத்துவர்** என்றும் அழைக்கப்படுகின்றனர்) எனப்படுபவர் தமிழகத்தில் வாழுகின்ற ஓர் இனக்குழுவினர் ஆவர். தமிழகத்தில், நாவிதர்கள் தமிழ் மற்றும் தெலுங்கு என இரு வேறுபட்ட மொழியியல் குழுக்களாக வாழுகின்றனர். தெலுங்கு பேசும் நாவிதர்கள் மங்களா என்ற பெயரில் அழைக்கப்படுகின்றனர்.
 இவர்கள் கிராமப்புற மருத்துவர்களாகவும், ஒப்பனைத் தொழில் செய்பவர்களாகவும் இருந்து வருகின்றனர்.

## சொற்பிறப்பு

*நாவிதர்* என்ற சொல் *நாவிகர்* என்ற தமிழ் வார்த்தையிலிருந்து உருவானது, இதற்கு *புனித மனிதன்* என்று பொருளாகும். இவர்கள் *மருத்துவர்*, *பரியாரி*, *வைத்தியர்* என்ற பெயராலும் அறியப்படுகின்றனர். இவை அனைத்தும் மருத்துவர்களுக்கான ஒத்த சொற்கள் ஆகும்.

## மக்கள்தொகை
தமிழகத்தில் மருத்துவர், நாவிதர், மங்களா, என்று சொல்லப்படுகின்ற வகுப்பினர் 4 லட்சத்து 26 ஆயிரத்து 427 பேர் வசிக்கின்றனர். இவர்கள் தமிழ்நாடு அரசு வெளியிட்டுள்ள தமிழ்நாடு சாதிகள் பட்டியலில், மிகவும் பிற்படுத்தப்பட்ட வகுப்பினர் பட்டியலில் சேர்க்கப்பட்டிருக்கின்றனர்.

## வரலாற்றுத் தகவல்

### ஆரம்பகால தமிழ் வரலாறு
சித்தி பெற்றதாகக் கூறும் பண்டைய தமிழ் மருத்துவர்களான சித்தர்கள், பெரும்பாலும் நாவிதர் சமூகத்தைச் சேர்ந்தவர்கள்.

### இலங்கை
இலங்கை நாவிதர் நாட்டுப்புறக் கதைகளின்படி, அவர்கள் யாழ்ப்பாண இராச்சியத்திற்கு போர்வீரர்களின் உதவியாளர்களாக வந்தனர். அவர்கள் தங்கள் மனைவிகள் இல்லாமல் வந்ததால், அவர்கள் இலங்கை வெள்ளாளர் பெண்களை மணந்தனர்.

## இவற்றையும் காண்க
* அம்பஷ்டன்
* மங்களா
* வேலக்கட்டல நாயர்

## மேற்கோள்கள்

பகுப்பு:தமிழரில் சாதிகள்
மிரோன் வின்சுலோ

**மிரோன் வின்சுலோ** (*Miron Winslow*, டிசம்பர் 11, 1789 - அக்டோபர் 22, 1864) என்பவர் இலங்கையிலும், இந்தியாவிலும் பணிபுரிந்த அமெரிக்க மதப்பரப்புனர் ஆவார். இவர் யாழ்ப்பாணத்தில் உடுவில் என்ற ஊரில் ஒரு மதப்பள்ளியை ஆரம்பித்தார். அத்துடன் சென்னையிலும் அமெரிக்க மதராசு மிசனின் முதலாவது நிறுவனத்தை ஆரம்பித்தார். இவர் தொகுத்த *தமிழ் ஆங்கில விரிவான அகராதி* (A Comprehensive Tamil and English Dictionary) 976 பக்கங்களில் 68,000 சொற்களைத் தன்னகத்தே கொண்டுள்ளது. அருள்திரு ஜோசப் நைட் பிரபுவின் மூல நகலை அடிப்படையாக வைத்து தினமும் மூன்று மணிநேரம் வீதம் இருபது ஆண்டுகள் உழைப்பில் 1862 ஆம் ஆண்டு இதை வின்சுலோ வெளியிட்டார்.  இவ்வகராதியை அடிப்படையாகக் கொண்டே 1924 ஆம் ஆண்டில் சென்னைப் பல்கலைக்கழகம் மிகவும் விரிவான சென்னைப் பல்கலைக்கழகத் தமிழ்ப் பேரகராதியைத் தொகுத்து வெளியிட்டது. இப்பெரும் பணியைத் தவிர வின்சுலோ *A History of Missions* உட்படப் பல நூல்களை எழுதியுள்ளார்

## ஆரம்ப வாழ்க்கை
வின்சுலோ அமெரிக்காவில் வெர்மான்ட் மாநிலத்தில் வில்லிஸ்டன் என்ற நகரில் 1789 திசம்பர் 11 இல் நத்தானியேல் வின்சுலோ, அன்னா கெலொக் ஆகியோருக்குப் பிறந்தார். தனது 14வது அகவையில் வணிகத் தொழிலில் ஈடுபடலானார். பின்னர் 1815 இல் மிடில்பரி கல்லூரியில் பட்டம் பெற்று, பின்னர் ஆன்டோவர் இறையியல் மதப்பள்ளியில் 1818 இல் பட்டம் பெற்றார். 1819 சனவரி 19 இல் ஏரியட் லாத்ரொப் என்பவரைத் திருமணம் புரிந்தார். இவர்களுக்கு ஆறு பிள்ளைகள் இருந்தனர்.

ஆன்டோவர் கல்லூரியில் பயிலும் போது, வெளிநாட்டு மதப்பரப்புரைக்கான அமெரிக்க ஆணையத்தில் முகவராகப் பணியாற்றி நியூ இங்கிலாந்து சென்று நிதி திரட்டுவதில் உதவினார். 1818 நவம்பர் 4 இல், மாசச்சூசெட்ஸ் டபர்னேக்கில் தேவாலயத்தில் போதகராகத் திருநிலைப்படுத்தப்பட்டார். பின்னர் மதப்பரப்புனர் சேவைக்காக இலங்கைக்கு அனுப்பப்பட்டார்.

## மதப்பரப்புப் பணி
1819 சூன் 8 இல், பாஸ்டனில் இருந்து புறப்பட்டு கொல்கத்தா சென்றார். அங்கிருந்து அவர் 1819 டிசம்பர் 14 இல் இலங்கை சென்றடைந்தார். தனது மதப்பணியை உடுவிலில் 1820 சூலை 4 இல் ஆரம்பித்தார். அங்கு அவர் மதப்பள்ளியையும் ஆரம்பித்தார். 14 ஆண்டுகள் உடுவில் பணியாற்றிய பின்னர், சென்னைக்கு இடமாற்றப்பட்டார். 1836 ஆகத்து 18 இல் சென்னை வந்தடைந்த அவர், அங்கு அமெரிக்க மதராசு மிசனை நிறுவி அதன் மூலம் தமது மதப்பணிகளை இந்தியாவில் ஆரம்பித்தார்.

1855 இல் அமெரிக்கா சென்று, பின்னர் 1858 இல் மீண்டும் சென்னை திரும்பினார். சீரற்ற உடல்நிலையைக் கருத்தில் கொண்டு அவர் 1864 ஆகத்து மாதத்தில் அமெரிக்கா பயணமானார். ஆனாலும், அவர் அமெரிக்கா திரும்பும் வழியில், தென்னாப்பிரிக்காவில் கேப் டவுனில் வந்திறங்கி இரண்டாம் நாளில் 1864 அக்டோபர் 22 இல் காலமானார்.

## மேற்கோள்கள்

## வெளி இணைப்புகள்
*Winslow, Miron. A comprehensive Tamil and English dictionary of high and low Tamil. Madras: P.R. Hunt, 1862.]
*Remains of Mrs. Catherine Winslow -  By Catherine Mary Reignolds Winslow

பகுப்பு:1789 பிறப்புகள்
பகுப்பு:1864 இறப்புகள்
பகுப்பு:தமிழ் வளர்த்த பிற மொழியினர்
பகுப்பு:அகராதியியல்
பகுப்பு:கிறித்தவ போதகர்கள்
பகுப்பு:தமிழ் அகராதி தொகுப்பாளர்கள்
பகுப்பு:அமெரிக்க இலங்கை மறைப்பணி
அவிநாசிலிங்கம் பல்கலைக்கழகம்

**அவிநாசிலிங்கம் மனையியல் மற்றும் உயர்கல்விக் கழகம்** எனப் பெயரிடப்பட்டுள்ள **அவிநாசிலிங்கம் பல்கலைக்கழகம்** கோயம்புத்தூரில் அமைந்துள்ள தமிழ்நாட்டுப்  பல்கலைக்கழகங்களுள் மகளிர்களுக்கான பல்கலைக்கழகங்களில் ஒன்றாகும். கல்வியாளர் தி. சு. அவிநாசிலிங்கம் செட்டியாரால்  1957 ஆம் ஆண்டு அவிநாசிலிங்கம் கல்வி அறக்கட்டளையின் மேற்பார்வையில் பெண்களுக்கான கல்லூரியாகத் துவங்கப்பட்டது. இது 1978 ஆம் ஆண்டு சென்னைப் பல்கலைக்கழகத்தின் கீழான தன்னாட்சி பெற்ற கல்லூரியாகத் தகுதி பெற்றது. இவ்வாறு தன்னாட்சி வழங்கப்பட்ட எட்டு கல்லூரிகளில் இதுவொன்றே மகளிர் கல்லூரியாகும். இந்த நிறுவனம் 1988 ஆம் ஆண்டு நிகர்நிலைப் பல்கலைக்கழகமாக உயர்வு பெற்றது. இதன் தொடக்ககாலத்தில் கல்லூரி முதல்வராகப் பணியாற்றிய கல்வியாளர் இராஜம்மாள் பி. தேவதாஸ் இதன் வளர்ச்சிக்கு பெரிதும் பங்களித்துள்ளார்.

## பல்கலைக்கழகத் துறைகள்
அவிநாசிலிங்கம் பல்கலைக்கழகம் பின்வரும் ஏழு துறைகளில் கல்வித்திட்டங்களை வழங்குகிறது.
* மனையியல்
* அறிவியல்
* மானுடவியல்
* கல்வி
* வணிக மேலாண்மை
* சமூகக்கல்வியும் தொழில்முனைவோர் மேம்பாடும்
* பொறியியல்

## சான்றுகள்

## வெளி இணைப்புகள்
* 
* தமிழ்நாட்டுப் பல்கலைக்கழகங்கள் 

பகுப்பு:நிகர்நிலைப் பல்கலைக்கழகங்கள்
பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
பீளமேடு

**பீளமேடு**  கோயம்புத்தூர் நகரின் புறநகர்ப்பகுதியாகும்.  இங்கு கோவையின் வானூர்தி நிலையம்  அமைந்துள்ளது. இங்கு நெசவாலைகளும் ஈரமாவு அரவைப்பொறி தயாரிப்பு நிறுவனங்களும் வார்ப்பகங்களும் மின்னோடி/இறைப்பி தொழிற்சாலைகளும் மிகுந்து காணப்படுகின்றன. இது கோவையில் கல்வி மையமாகவும் பல மருத்துவ, பொறியியல், கலை மற்றும் அறிவியல் கல்லூரிகளையும் சிறந்த பள்ளிக்கூடங்களையும் கொண்டு விளங்குகிறது. மருத்துவக் கல்லூரி மருத்துவமனையும் கோவை சென்டர் மருத்துவமனையும் இங்குள்ளன. இந்துக்கள் பெரும்பான்மையினராக உள்ள இப்பகுதியில் மாரியம்மன் கோவில், கரிவரதராஜ பெருமாள் கோவில், ஆஞ்சனேயர் கோவில், அகிலாண்டேசுவரி கோவில் ஆகியன உள்ளன.

கோவை மாவட்ட சிறுதொழில் முனைவோர் சங்க வளாகமான கொடிசியா வளாகம் இப்பகுதியில்தான் அமைந்துள்ளது.

## போக்குவரத்து
தேசிய நெடுஞ்சாலை 47 பீளமேட்டின் ஊடாகச் செல்கிறது. மேலும் பீளமேட்டில் ஓர் இரயில் நிலையமும் உள்ளது.

## கல்வி நிலையங்கள்
* பூ. சா. கோ. தொழில்நுட்பக் கல்லூரி
* சர்வசன பள்ளி
* பூ. சா. கோ. மருத்துவக் கல்லூரி
* கிருஷ்ணம்மாள் கல்லூரி
* டாக்டர் ஜி. ஆர். தாமோதரன் அறிவியல் கல்லூரி

## மேற்கோள்கள்


பகுப்பு:கோயம்புத்தூர்
பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
சிறப்பு பெயர்கள் கொண்டு அழைக்கப்படும் நகரங்களும் நாடுகளும்

கீழே பட்டியலிடப்பட்டிருக்கும் நாடுகளின் இயற்கையின் சிறப்பியல்பையும் சுற்றச்சுழலின் அமைவிடத்தையும் கொண்டு அவை சிறப்புப் பெயர்களால் அழைக்கப்படுகின்றன.

அழியா அதிகாலை அமைதி நாடு - கொரியா.

ஏழுமலைகளின் நகரம் - ரோமாபுரி

ஆயிரம் ஏரிகள் நாடு - பின்லாந்து

இருண்ட கண்டம் - ஆபிரிக்கா

இந்தியாவின் (மேற்கு) நுழைவாயில் - மும்பை துறைமுகம்]]

உலகத்தின் கூரை - பாமிர் 

உலகத்தின் தடுக்கப்பட்ட இடம் ; - திபெத்

உலகின் சக்கரை கிண்ணம் - கியுபா

ஐரோப்பாவின் விளையாட்டு மைதானம் - சுவிட்சர்லாந்து

ஐரோப்பாவின் காப்பகம் - பெல்ஜியம்

ஐரோப்பாவின் நோயாளி - துருக்கி

ஐரோப்பாவின் போர்களம் - பெல்ஜியம்

ஐரோப்பாவின் கோழிக்கூடு - நெதர்லாந்து

கனவுக் கோபுர நகரம் - ஐக்ஸ்போட் (இங்கிலாந்து)

நள்ளிரவு சூரிய உதய நாடு - நோர்வே

புன்னகை நாடு - தாய்லாந்து

மரகத் தீவு - அயர்லாந்து

தங்கப்போர்வை நாடு - அவுஸ்ரேலியா

சூரியன் உதிக்கும் நாடு - ஜப்பான்

நைல் நதியின் கொடை - எகிப்து

பொற்கோபுர நாடு - மியான்மர்

பொற்கதவு நகரம் - சான் பிரான்சிஸ்கோ, கலிபோர்னியா, (ஐக்கிய அமெரிக்கா)

பொற்கோவில் நகரம் - அமிர்தசரஸ், (இந்தியா)

உப்பு நகரம் - வெனிக்ஸ்சா, (போர்த்துக்கல்)

## மேற்கோள்கள்

பகுப்பு:நாடுகள்
கோயம்புத்தூர் சந்திப்பு தொடருந்து நிலையம்

**கோயம்புத்தூர் சந்திப்பு** (*Coimbatore Junction*, நிலையக் குறியீடு:*CBE*) தொடருந்து நிலையம், கோயம்புத்தூர் நகரின் மையப்பகுதியில் அமைந்துள்ள முதன்மை தொடருந்து நிலையம் ஆகும். இந்நிலையத்தில் ஆறு நடைமேடைகள் உள்ளன. சுமார் 20 இருப்புப் பாதைகளை உடைய தென்னிந்தியாவின் பெரிய இரயில் நிலையங்களுள் இதுவும் ஒன்றாகும்.

இதன் பெயரில் சந்திப்பு என்று இருந்தாலும் தொழில்நுட்பரீதியாக இங்கு தொடருந்து பாதைகள் எதுவும் சந்திப்பதோ பிரிவதோ இல்லை. உண்மையான சந்திப்புகள் கோவை வடக்கு சந்திப்பு (2.6&nbsp;கி.மீ வடக்கே), போத்தனூர் (5.8&nbsp;கி.மீ. தெற்கே) மற்றும் இருகூர்(16 கி.மீ. கிழக்கே). கோயம்புத்தூர் சந்திப்பில் இருந்து செல்லும் வழித் தடங்களில் கோயம்புத்தூர்- மதுரை மட்டும் 'மீட்டர் கேஜ்'-லிருந்து 'பிராட் கேஜ்' (அகலப் பாதையாக) மாற்றம் செய்யப்பட்டு வருகிறது. பிற தடங்கள் முன்னரே அகலப்பாதையாக மாற்றப்பட்டுவிட்டன.

## வரலாறு
கோவையின் முதல் இரயில்நிலையமாக போத்தனூர் சந்திப்பே செயல்பட்டு வந்தது. பின் போத்தனூர் வழித்தடம் கோயம்புத்தூர் இரயில் நிலையத்துடன்  இணைக்கப்பட்டது. பின் கோவை - மேட்டுப்பாளையம் பாதையில் (கோயம்புத்தூர் வடக்கு சந்திப்பு வழியாக) நீட்டிக்கப்பட்டது.

## வசதிகள்
நடைமேடை 1 மற்றும் 2 இல் உணவு வளாகங்கள் அமைந்துள்ளன. 1,2,3,4 நடைமேடைகளில் உணவுக்கடைகள் உள்ளன. நடைமேடை 1 மற்றும் 2இல் தங்கும் அறைகள் உள்ளன, நடைமேடை 1 மற்றும் 2 இறுதியில் பழக்கடையும் உண்டு.

நடைமேடை 1-4களில் பல தேநீர் மற்றும் பால் கடைகளும் தொலைபேசி சிற்றறைகளும் உள்ளன. நிலையத்தின் முகப்பிலும் இவை உள்ளன. நுழைவாயிலருகே இணைய உலாவுமையமும் உள்ளது.

## வருமானம்
கோவை சந்திப்பு நிலையம் மட்டுமே ஆண்டொன்றிற்கு ரூ.3,859 மில்லியன் ஈட்டுகிறது. இது கோட்ட வருமானத்தில் 45% ஆகும். மேலும் சேலம் கோட்டத்திலேயே கோவை முதன்மையான ரயில் நிலையமாகும்.

## முக்கிய புறப்படும் விரைவுவண்டிகள்




## முக்கிய புறப்படும் பயணிகள் வண்டி
* நாகர்கோவில் பயணிகள் வண்டி
* மங்களூரு பயணிகள் வண்டி
* ஈரோடு பயணிகள் வண்டி
* கண்ணனூர் பயணிகள் வண்டி
* மேட்டுப்பாளையம் பயணிகள் வண்டி
* பாலக்காடு பயணிகள் வண்டி
* சோரனூர் பயணிகள் வண்டி
* திருச்சூர் பயணிகள் வண்டி

## மேற்கோள்கள்

பகுப்பு:தமிழகத் தொடருந்து சந்திப்புகள்
பகுப்பு:கோயம்புத்தூரில் உள்ள தொடருந்து நிலையங்கள்
பகுப்பு:சேலம் தொடருந்து கோட்டம்
சிங்கார வேலன் (திரைப்படம்)

***சிங்கார வேலன்*** (*Singaravelan*) 1992 ஆம் ஆண்டு வெளிவந்த தமிழ்த் திரைப்படமாகும். ஆர். வி. உதயகுமாரின் இயக்கத்தில் வெளிவந்த இத்திரைப்படத்தில் கமல்ஹாசன், குஷ்பூ மற்றும் பலர் நடித்திருந்தனர்.

கங்கை அமரன், பொன்னடியான், ஆர். வி. உதயகுமார், வாலி ஆகியோரின் பாடல்களுக்கு இளையராஜா இசையமைத்திருந்தார்.

## நடிகர்கள்
*கமல்ஹாசன் - சிங்கார வேலன் 
*குஷ்பூ - சுமதி 
*ஜெய்சங்கர் - ஜெனரல் நடராஜன் 
*மனோரமா - தாயம்மா 
*மனோ - மனோ 
*கவுண்டமணி - டிரம்ஸ் மணி 
*வடிவேலு - சுபா
*சார்லி - ராமசாமி
*சுமித்ரா - பார்வதி
*விஜயகுமார் - வேலனின் அப்பாவாக (சிறப்புத் தோற்றம்)
*வி. கே. ராமசாமி - காளியண்ணன் கவுண்டர் 
*வெண்ணிற ஆடை மூர்த்தி
*வினு சக்ரவர்த்தி
*நிழல்கள் ரவி - 'சின்சியர்' சிவமணி
*அஜய் ரத்னம்
*பீலிசிவம் - காவல் ஆய்வாளர்
*எஸ். ஆர். வீரராகவன் - காவல் ஆணையர்
*சாமிநாதன் - காவலர்
*மலேசியா வாசுதேவன் - சுமதியின் தந்தை (சிறப்புத் தோற்றம் )
*சி. ஆர். சரஸ்வதி - சுமதியின் தாயார் (சிறப்புத் தோற்றம் )
*சண்முகசுந்தரம் - (சிறப்புத் தோற்றம் )
*ஒரு விரல் கிருஷ்ணா ராவ் - கல்யாண தரகர் (சிறப்புத் தோற்றம் )
*ஜி.கே.வெங்கடேஷ் - உணவகத்தில் கர்நாடகா இசை வாசிப்பவராக (சிறப்புத் தோற்றம் )
*சங்கிலி முருகன்
*பாவலர் மைந்தன்
*ஜே.சந்தானம்
*ராஜா
*அருள்மணி 
*ராமமூர்த்தி
*விக்கி
*லட்சுமி

## பாடல்கள்
இத்திரைப்படம் இசையமைப்பாளர் இளையராஜாவின்  இசையமைப்பில் வெளியான திரைப்படமாகும்.

## மேற்கோள்கள்

## வெளி இணைப்புகள்
* 

பகுப்பு:1992 தமிழ்த் திரைப்படங்கள்‎
பகுப்பு:கமல்ஹாசன் நடித்துள்ள திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
தமிழ்நாடு நிகர்நிலைப் பல்கலைக்கழகங்கள் பட்டியல்

தமிழ்நாட்டிலுள்ள நிகர்நிலைப் பல்கலைக்கழகங்களின் பட்டியல் இது.

#அமெட் பல்கலைக்கழகம், 
#அமிர்தா விஸ்வ வித்யாபீடம்,
#பாரத் பல்கலைக்கழகம், சென்னை
#சென்னை கணக்கியல் நிறுவனம், சென்னை
#செட்டினாடு பல்கலைக்கழகம்
#தக்சின பாரத் இந்தி பிரசார சபா
#டாக்டர் எம்.ஜி.ஆர். மருத்துவ மற்றும் ஆராய்ச்சி நிறுவனம், சென்னை
#காந்திகிராமம் கிராமிய பல்கலைக் கழகம், காந்திகிராமம், திண்டுக்கல்
#ஹிந்துஸ்தான் பல்கலைக்கழகம், சென்னை 
#கலசலிங்கம் பல்கலைக்கழகம், கிருஷ்ணன்கோயில்
#கற்பகம் உயர்கல்வி குழுமம், சென்னை
#காருண்யா பல்கலைக்கழகம், கோயம்புத்தூர்
#மீனாட்சி பல்கலைக்கழகம், சென்னை
#நேஷனல் தொழில்நுட்பக் கல்வி நிறுவனம்
#நூருல் இஸ்லாம் உயர்கல்வி மையம், தக்கலை, நாகர்கோயில்
#பெரியார் மணியம்மை பல்கலைக்கழகம், வல்லம், தஞ்சாவூர்
#பிரிஸ்ட் பல்கலைக் கழகம், தஞ்சாவூர்
#ராஜிவ் காந்தி தேசிய இளைஞர் மேம்பாட்டு நிறுவனம்
#எஸ்.ஆர்.எம். பல்கலைக்கழகம், சென்னை
#சாஸ்திரா பல்கலைக்கழகம், வல்லம், தஞ்சாவூர்
#சத்யபாமா பல்கலைக்கழகம், சென்னை
#சவீதா மருத்துவம் மற்றும் அறிவியல் தொழில்நுட்ப நிறுவனம்,சென்னை  
#ஸ்ரீ சந்திரசேகரேந்திரா சரஸ்வதி விஸ்வ மஹாவித்யாலயா, காஞ்சிபுரம்
#ஸ்ரீ ராமச்சந்திரா மருத்துவக் கல்லூரி மற்றும் ஆய்வுப் பல்கலைக்கழகம், போரூர், சென்னை
#புனித பீட்டர்ஸ் பல்கலைக்கழகம், சென்னை
#வி.ஐ.டி. பல்கலைக்கழகம், வேலூர்
#வேல்ஸ் பல்கலைக்கழகம், சென்னை 
#வினாயகா மிஷன்ஸ் பல்கலைக்கழகம், சேலம்

## மேற்கோள்கள்

* பல்கலைக்கழக மானியக்குழு வெளியிட்டுள்ள நிகர்நிலைப் பல்கலைக்கழகங்களின் பட்டியல்

பகுப்பு:தமிழ்நாட்டுப் பல்கலைக்கழகங்கள்
இராபர்ட் இசுடேன்சு

**சர் இராபர்ட் இசுடேன்சு** (13 மே 1841&ndash;6 செப்டம்பர் 1936) இந்தியாவின் கோயம்புத்தூரில் *ஐக்கிய நீலகிரி தேயிலைத் தோட்டங்கள்* (United Nilgiri Tea Estates, UNTE) என்ற வணிக நிறுவனத்தை நிறுவிய பிரித்தானிய தொழிலதிபரும் வள்ளலும் ஆவார்.

இசுடேன்சு தமது பதினேழாவது அகவையில் 1858ஆம் ஆண்டு இந்தியா வந்தார். கோயம்புத்தூரில் உடனடியாக குளம்பிச்செடி (coffee) வளர்ப்பில் இறங்கினார்.ஐந்து ஆண்டுகளில் இந்தியாவின் முதல் குளம்பிக்கொட்டை தயாரிக்க ஆலை தொடங்கினார். 1885ஆம் ஆண்டு அவரது நிறுவனம் ஸ்டேன்ஸ் & கோ நட்டத்தில் மூடவேண்டியதாயிற்று. கைகளில் ரூ.500 உடனும் அவமானத்துடனும் சரக்குப்படகொன்றில் இங்கிலாந்து திரும்ப நேர்ந்தது. நம்பிக்கையைத் தளரவிடாத ஸ்டேன்ஸ் மீண்டும் தமது வணிகத்தைத் தொடர்ந்து அதில் வெற்றி கண்டார். அவரது இறப்பின்போது அவருக்கு பருத்தி ஆலைகளும், குளம்பி மற்றும் தேயிலைத் தோட்டங்களும் குளம்பி தயாரிப்பு ஆலைகளும் மோட்டார் மற்றும் உருளிப்பட்டை புதுப்பிப்பு நிலையங்களும் உடமையாக இருந்தன. அவரது பங்களிப்பு கோவை இன்றையநாளில் முன்னணி தொழில்நகரமாகத் திகழப் பெரிதும் அடிக்கோளிட்டது.

கோயம்புத்தூரின் நகராட்சி மன்றம் அமைக்கப்பட்டபோது அதன் தலைவராகப் பொறுப்பேற்றார். 1862ஆம் ஆண்டு ஸ்டேன்ஸ் பள்ளியை துவக்கினார். அவரது தமையனார் தாமசு இசுடேன்சு குன்னூரில் 1858ஆம் ஆண்டு ஸ்டேன்ஸ் பள்ளியை துவங்கினார்.

1913ஆம் ஆண்டு அவருக்கு கைசர்-இ-இந்த் விருது அவர் கோவைக்காற்றிய சேவைகளுக்காகவும் கல்விப்பணிக்காகவும் வழங்கப்பட்டது. 1920ஆம் ஆண்டு புத்தாண்டு விருதுகளில் பிரித்தானிய அரசு அவருக்கு கௌரவ படைவீரராக (Knight Bachelor) அறிவித்தது.

## குறிப்புகள்

## உசாத்துணைகள்
*Obituary, *த டைம்ஸ்*, 8 செப்டம்பர் 1936
*''த இந்து மெட்ரோபிளஸி''ல் வந்த கட்டுரை 

பகுப்பு:1841 பிறப்புகள்
பகுப்பு:கோவை மக்கள்
பகுப்பு:1936 இறப்புகள்
பகுப்பு:தமிழகத் தொழிலதிபர்கள்
தமிழ்நாட்டில் உள்ள பல்கலைக்கழகங்கள்

தமிழ்நாட்டிலுள்ள பல்கலைக்கழகங்களின் பட்டியல் இது.

## மாநிலப் பல்கலைக்கழகங்கள்

தமிழ்நாடு அரசின் கட்டுப்பாட்டின் கீழுள்ள இப்பல்கலைக்கழகங்கள் அனைத்தும் மாநிலப் பல்கலைக்கழகங்கள் என்று அழைக்கப்படுகின்றன.

பகுப்பு:தமிழ்நாட்டுப் பல்கலைக்கழகங்கள்
காருண்யா பல்கலைக்கழகம்

**காருண்யா பல்கலைக்கழகம்**  (முன்னர் காருண்யா தொழில்நுட்ப மற்றும் அறிவியல் கழகம்) கோயம்புத்தூரில் அமைந்துள்ள ஓர் முழுமையும் தங்கிப் படிக்கும் கிறித்தவ தனியார்த்துறை பல்கலைக்கழகம். இதனை கிறித்தவ சிறுபான்மை அமைப்பாக கிறித்தவ பிரசாரகர்களும் இந்தியாவில் யேசு அழைக்கிறார் அமைப்புகளை நிறுவியர்களுமான மறைந்த முனைவர் டி. ஜி. எஸ். தினகரன் மற்றும் அவரது மகன் பால் தினகரன் நிறுவினர். 

## வரலாறு
1981ஆம் ஆண்டு முனைவர். டி. ஜி. எஸ். தினகரன், தமக்கு இறைவன் இட்ட கட்டளை நிறைவேற்றும் வகையில், தொழில்நுட்ப பல்கலைக்கழகம் ஒன்றை அமைக்க முயன்றார். அதன்படியே 4 அக்டோபர் 1986 அன்று மத்திய மனிதவள மேம்பாட்டு அமைச்சர் அர்ஜூன் சிங் தலைமையில் காருண்யா தொழில்நுட்பக்கழகமாக மலர்ந்தது.கோயம்புத்தூரிலிருந்த பாரதியார் பல்கலைக்கழக்கதின் கீழ் தனியார் சுயநிதி பொறியியல் கல்லூரியாக விளங்கியது. காருண்யா கல்வி அறக்கட்டளை இதனை நடத்தி வந்தது. 2004ஆம் ஆண்டு கல்லூரியின் கல்விச் சிறப்பினை யொட்டி மனிதவளத்துறை அமைச்சகம் இதன் நிலையை காருண்யா பல்கலைக்கழகமாக உயர்த்தியது. 

## தரவரிசை
இந்தியாவின் முதற் பதினைந்து தனியார் பொறியியல் கல்லூரிகளில் ஒன்றாகவும்  பொறியியல் கட்டமைப்புகளில் முதற் பத்து கல்லூரிகளில் ஒன்றாகவும் ஆங்கில இதழ் அவுட்லுக் மதிப்பிட்டுள்ளது.

## நிர்வாகம்
காருண்யா பல்கலைக்கழகத்தின் நிறுவன வேந்தராக மறைந்த முனைவர்.டி.  ஜி. எஸ்.  தினகரனும்,வேந்தராக முனைவர். பால் தினகரனும்  உள்ளனர். முனைவர். பால் பி அப்பாசாமி துணைவேந்தராக உள்ளார்.

## மேற்கோள்கள்

பகுப்பு:தமிழ்நாட்டுப் பல்கலைக்கழகங்கள்
பகுப்பு:கோயம்புத்தூரிலுள்ள பொறியியல் கல்லூரிகள்
அரசினர் சட்டக் கல்லூரி, கோயம்புத்தூர்

**அரசினர் சட்டக் கல்லூரி, கோயம்புத்தூர்** இந்திய மாநிலம் தமிழ்நாட்டில் உள்ள 7 அரசினர் சட்டக்கல்லூரிகளில் ஒன்றாகும். இவற்றை சட்டக்கல்வியின் தரத்தை மேம்படுத்தவும் சட்டக்கல்வியினை தமிழ்வழி கற்பிக்க வகை செய்யவும்  1953ஆம் ஆண்டு ஏற்படுத்தப்பட்ட தமிழக அரசின் சட்டக்கல்வித்துறை மேல்நடத்திச் செல்கிறது. கோயம்புத்தூர் கல்லூரி 1979-80 கல்வியாண்டில் துவங்கப்பட்டது. இங்கு பட்ட, பட்டமேற்படிப்பு வகுப்புகள் நடத்தப்படுகின்றன. ஆடவர்களுக்கு தங்கும் விடுதி வசதி உள்ளது. இக்கல்லூரி தமிழ்நாடு முனைவர் அம்பேத்கர் சட்டப் பல்கலைக்கழகத்தின் மேற்பார்வையில் இயங்குகிறது.

## வரலாறு
தமிழகத்தில் சட்டக்கல்லூரிகளின் எண்ணிக்கையை அதிகரிக்கும் வகையில், 1979-80 கல்வியாண்டில் துவங்கப்பட்ட மூன்று அரசு சட்டக்கல்லூரிகளில் இதுவும் ஒன்றாகும். அரசினர் சட்டக் கல்லூரி, மதுரை, அரசு சட்டக் கல்லூரி, திருச்சிராப்பள்ளி ஆகியவை இதர இரு கல்லூரிகளாகும்.

## அமைவிடம்
தொடக்கத்தில், கோவை ரேஸ்கோர்ஸ் பகுதியில் இயங்கிய இக்கல்லூரி போதிய இடவசதியின்மையால், கோவை நகரில் இருந்து சுமார் 10 கிலோ மீட்டர் தொலைவில் உள்ள மருதமலை அடிவாரத்திற்கு மாற்றப்பட்டு செயற்பட்டு வருகிறது. 

## வழங்கப்படும் படிப்புகள்
* சட்ட இளநிலைப் பட்டம் (எல்.எல்.பி)
* சட்ட முதுநிலைப் பட்டம் (எல்.எல்.எம்)

## மேற்கோள்கள்

## வெளியிணைப்புகள்
*
* Government law college, Coimbatore 

பகுப்பு:தமிழ்நாட்டு சட்டக் கல்லூரிகள்
பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்
பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்
பூ.சா.கோ மருத்துவ அறிவியல் மற்றும் ஆய்வுக் கழகம்

**பூ. சா. கோ. மருத்துவ அறிவியல் மற்றும் ஆய்வுக் கழகம்**(PSG Institute of Medical Science and Research) தமிழ்நாட்டில் கோவையில் அமைந்துள்ள ஒர் தனியார் மருத்துவக் கல்லூரியாகும். இது தமிழ்நாடு டாக்டர் எம். ஜி. ஆர் மருத்துவப் பல்கலைக்கழகத்துடன் இணைந்துள்ளது. இதன் பட்ட மற்றும் பட்டமேற்படிப்புகளை இந்திய மருத்துவக் கழகம், பிரித்தானிய மருத்துவக் கழகம் மற்றும் ஸ்ரீலங்கா மருத்துவக் கழகம்  அங்கீகரித்துள்ளன. 

கோவையின் மருத்துவத் தேவைகளை நிறைவேற்றும் வகையில் பூ.சா.கோ அறக்கட்டளை தனது அறுபதாம் ஆண்டுவிழாக் கொண்டாட்டங்களின் பகுதியாக 1985ஆம் ஆண்டு மருத்துவக் கல்வித்துறையில் தடம் பதித்தது. செப்டம்பர் 30, 1985 அன்று பூ.சா.கோ மருத்துவ அறிவியல் மற்றும் ஆய்வுக் கழகம் நிறுவப்பட்டது. ஆண்டுக்கு 100 மாணவர்கள் எம்.பி.பி.எஸ் பட்டப்படிப்பில் சேர்கின்றனர்.

## வெளியிணைப்புகள்
* பூ.சா.கோ மருத்துவ அறிவியல் மற்றும் ஆய்வுக் கழக இணையதளம் 

பகுப்பு:தமிழ்நாட்டு மருத்துவக் கல்லூரிகள்
பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎